
מכרז מס' 2/2.2023 להפעלת תוכנית הסוגיה היומית

הבהרה 1
	סידורי
	מספר הסעיף אליו מתייחסת השאלה/הבהרה
	עמוד
	פירוט השאלה / בקשה להבהרה
	מענה

	1. 
	כללי
	כללי 
	נבקש לוודא כי אין צורך בערבות מכרז במכרז זה.
	אין ערבות מכרז במכרז זה.

	2. 
	2.3
	4
	מבוקש להגביל את הסעיף לתמיכות, הקצבות והתקשרויות קיימות או מתוכננות הרלוונטיות לנשוא המכרז. נוסחו של הסעיף דורש ממציע שהוא חברה עסקית לחשוף מידע סודי שאינו נחלת הכלל בדבר התקשרויותיו עם משרדי הממשלה, משרדים אחרים וקרנות ציבוריות "בכל נושא שהוא". הדרישה הינה רחבה במידה בלתי סבירה, אינו רלוונטית לנשוא המכרז ופוגעת בזכותו של המציע לסודיות מידע עסקי ומסחרי.  
	אין שינוי במסמכי המכרז. 

	3. 
	2.6
	4
	בסיפא מבוקש להוסיף "או תאגיד שנושאי משרה בו הם נושאי משרה במוסדות חינוך שבפיקוח החינוך הממלכתי דתי". 
	אין שינוי במסמכי המכרז. 

	4. 
	2.8
	4
	מה פירוש "גופים מתקשרים"? האם רשאי מציע ראשי להתקשר עם קבלן משנה לביצוע הפעילות? 
	לא ניתן להתקשר עם קבלן משנה לצורך ביצוע הפעילות. המילים "גופים מתקשרים" יימחקו.

	5. 
	2.9
	4
	מבוקש להוסיף סעיף 2.9.7 כלהלן: "למציע אישור על היותו בעל תקן ISO 27001". תנאי סף זה חיוני לשם הגשת הצעה אפילו לשיטת המשרד – ראו נספח 6 למסמכי המכרז, ובפרט ראו סעיף 3.9 לנספח 6. 
וראו גם סעיף 6[א][2] לתח"ם המורה כי: 
"תנאים מוקדמים להשתתפות במכרז [תיקון תשנ"ג-1993] 
6.    (א)  השתתפות במכרז תהיה מותנית בתנאים הבאים:
... (2)   אם קיים לענין נושא ההתקשרות תקן ישראלי רשמי כמשמעותו בחוק התקנים, תשי"ג-1953 - עמידה בדרישות התקן". 
עינינו הרואות אם כן כי ממסמכי המכרז עולה דרישה מפורשת לעמידה בתקן ישראלי מס' 27001 והעמידה בתקן דרושה לשם ביצוע מטלות הספק מכח ההסכם שייכרת לאחר הזכיה במכרז. אדרבא, המנעותו של המשרד מקביעת תנאי סף כאמור לעיל אינה עולה בקנה אחד עם תכליתה של החקיקה בעניין זה כפי שהוצג לעיל. 
	אין שינוי במסמכי המכרז. דרישה זו אינה דרישת סף.

	6. 
	4.2.2.2.1
	6
	מבוקש לקבל את הקבצים האמורים על מנת שניתן יהיה להעריך את עלות ההדפסה וההפצה. 
	הספק שיבחר יקבל את החומרים. במכרז מפורטים הפרטים הנדרשים על מנת להעריך העלות.

	7. 
	4.4.2
	7
	הסעיף אינו ברור. מסעיף 4.1.6 עולה במפורש כי העברת הפעילות לתלמידים תבוצע על ידי צוות בית הספר ולא על ידי עובדי הספק. מכאן שלא ברור כיצד יוכל הספק לקבוע תכנית עבודה לאנשי צוות שאינם עובדיו. הספק יכול להמליץ או לסייע בתכנון הפעילות אך אינו יכול להורות לבתי הספר כיצד לפעול. 
	העברת הפעילות לתלמידים תבוצע על ידי צוות בית הספר. עם זאת, הספק נדרש לציין כי אין בכוונתו להשתמש בכוח אדם מטעמו על מנת להעביר את הפעילויות.

	8. 
	4.5.3
	8
	האם המפגשים הם איזוריים/ארציים? כמה מפגשים ידרשו? היכן יתקיימו המפגשים? 
	המפגשים הם אזוריים. על בסיס מחוזי (8 מחוזות ס"ה). נדרשים שני מפגשים כאמור במכרז. 

	9. 
	4.5.4
	8
	אנו מבינים כי עלות ההסעות של התלמידים לארועי השיא [הארצי והמחוזיים] אינה באחריות ואינה על החשבון הספק. האם נכון? 
	נכון.

	10. 
	4.5.4.5
	8
	מה גודל האולם הנדרש? היכן בוצעו הכנסים בשנים קודמות? כמה משתתפים צפויים להשתתף בכל אחד מהכנסים? האם נדרש כיבוד למשתתפים ואם כן איזה? האם נדרשת ארוחת צהריים למשתתפים? מה מאפייניהם של המרצים המקצועיים הנדרשים? האם ערכת הלימוד שתופץ למשתתפים היא אחת מהערכות ה"רגילות" שתפותחנה במהלך השנה או ערכה נפרדת? 
	יום שיא ארצי- כ1300 משתתפים. נדרש כיבוד של ארוחה קלה וארוחת צהריים. מרצים מתאימים לרמת הלומדים. ערכת לימוד –אחת מהערכות ה"רגילות" לאורך השנה. 
ימי שיא מחוזיים- כ250 משתתפים. כנ"ל.

	11. 
	5.1.2
	8
	בסיפא מבוקש להוסיף "ובלבד שלא יהיה בשינויים אלו כדי להכביד על הספק". 
	אין שינוי במסמכי המכרז. המשרד ינהג בשקיפות ובסבירות בהפעלת סעיף זה.

	12. 
	5.3
	9
	האם קיים ספר נהלים? אם כן – מבוקש להפיצו למציעים על מנת שניתן יהיה להעריך את עלות התאמתו של ספר הנהלים הקיים לצרכי המכרז החדש. 
	לא קיים ספר נהלים.

	13. 
	6.20
	10
	מבוקש למחוק את ההיתר להעסקת מתנדבים שהרי מדובר בהליך מכרזי ולא בהליך מסוג מיזם משותף עם מלכ"ר. יתירה מזאת, ההיתר של העסקת עד 20% מתנדבים משמעו העדפה סמויה, שאינה ראויה ואינה שוויונית, לטובתם של מלכ"רים הרשאים להפעיל מתנדבים ולרעת עוסקים שאינם רשאים להפעיל מתנדבים. ההיתר להפעיל עד 20% מתנדבים משמעו מתן יתרון לא הוגן, בלתי שוויוני ובמשתמע אף בלתי חוקי לטובתם של מלכ"רים ללא כל הצדקה נראית לעין.
	אין שינוי במסמכי המכרז.

	14. 
	6.24.2.5 
	11
	בסיפא מבוקש להוסיף "או רב קהילה או רב צבאי"
	ניתן להוסיף גם רב צבאי

	15. 
	6.24.3.1
	11
	כמה בתי ספר השתתפו בתכנית בכל אחת משלוש השנים האחרונות? 
	בקורונה 70 בתי ספר
לפני כן כ90 בתי ספר

	16. 
	6.24.6
	12
	אילו נתונים, שדות ודוחות מצפה המשרד כי הקבלן ינהל במערכת המידע? האם קיימת מערכת מידע של הספק הנוכחי? אם כן – האם המערכת תועבר למשרד ומן המשרד לספק החדש כאמור בסעיף 6.24.6.4? מבוקש לקבל שם משתמש וססמא למערכת [ככל שהיא קיימת] כדי לבחון את התאמתה לצרכי המכרז החדש על מנת לבחון את עלות התאמת המערכת לעומת פיתוחה של מערכת חדשה. 
	על הקבלן להפעיל מערכת אשר תאפשר את איסוף כל המידע הנדרש לצורך הפעלת התכנית בהתאם לשיקול דעתו המקצועי.
לא קיימת מערכת מידע של הספק הנוכחי.

	17. 
	8.10.2
	13
	האם קיימת מערכת מידע של הספק הנוכחי? אם כן – האם המערכת תועבר למשרד ומן המשרד לספק החדש כאמור בסעיף 6.24.6.4? מבוקש לקבל שם משתמש וססמא למערכת [ככל שהיא קיימת] כדי לבחון את התאמתה לצרכי המכרז החדש על מנת לבחון את עלות התאמת המערכת לעומת פיתוחה של מערכת חדשה.
	ראה תשובה לשאלה 16 לעיל.

	18. 
	8.10.3
	13
	אילו נתונים, שדות ודוחות מצפה המשרד כי הקבלן ינהל במערכת המידע?
	ראה תשובה לשאלה 16 לעיל.

	19. 
	13.9
	17
	מבוקש למחוק "לספקיו". התקשרותו של הקבלן עם ספקיו [בשונה מההתקשרות עם עובדים] אינה מעניינו של המשרד. 
	אין שינוי במסמכי המכרז.

	20. 
	13.10
	17
	אנו סבורים כי המדובר בהוראה מספר 7.3.2 ולא כפי שנכתב בסעיף. האם נכון? 
	נכון.

	21. 
	14.9.1.1
	18
	מבוקשת הבהרה לגבי התיבה "והפצת". האם הכוונה היא כי על הספק לשלוח את הערכות באמצעות חברת הפצה לבתי הספר? אם כן – מבוקש לקבל את רשימת בתי הספר וכתובותיהם על מנת שניתן יהיה לשקלל את עלות ההפצה בהצעת המחיר של המציע. 
	על הקבלן לדאוג להפצת הערכות לבתי הספר. לא קיימת רשימת בתי ספר שכן המשרד עדיין לא קבע את רשימת בתי הספר המשתתפים כמפורט בסעיף 4.3 למכרז והיא יכולה להשתנות משנה לשנה.

	22. 
	14.9.3
	18
	כאמור מבוקש למחוק את ההיתר הבלתי שוויוני והבלתי חוקי למלכ"רים להפעיל עד 20% מתנדבים כעולה מן הסעיף. משמעות הסעיף היא מתן אפשרות בלתי שוויונית ובלתי הוגנת למלכ"רים להפעיל כח אדם בעלות הקרובה ל-0 בהיקף של עד 20% מהיקף הפעילות הנדרש בעוד שעל פי דין אסור למציע שהוא עוסק לעשות כן. 
	אין שינוי במסמכי המכרז.

	23. 
	14.11.1.1
	19
	ביחס למנהל הפרוייקט מבוקש למחוק את האיסור על מתן ממליץ שהיה מעסיקו של מנהל הפרוייקט. מעסיקו של מנהל הפרוייקט [ככל שאינו המציע כמובן] הוא הגורם הרלוונטי ביותר למתן המלצה על המנהל המוצע משום שהמעסיק הוא המכיר בצורה הקרובה ביותר את יתרונותיו וחסרונותיו של המנהל המוצע. 
	אין מניעה לציין ממליץ שהיה מעסיקו של מנהל הפרוייקט כל עוד אינו המציע.

	24. 
	15.5.3.5
	20
	מבוקש כי המשרד יפנה למציע טרם קבלת ההחלטה כאמור בסעיף על מנת שהמציע יפנה לממליץ על מנת שהלה ישיב לפניות המשרד. 
	אין שינוי במסמכי המכרז. המשרד ינהג בשקיפות ובסבירות בהפעלת סעיף זה.

	25. 
	15.5.4.3
	20
	ביחס למנהל הפרוייקט מבוקש למחוק את האיסור על מתן ממליץ שהיה מעסיקו של מנהל הפרוייקט. מעסיקו של מנהל הפרוייקט [ככל שאינו המציע כמובן] הוא הגורם הרלוונטי ביותר למתן המלצה על המנהל המוצע משום שהמעסיק הוא המכיר בצורה הקרובה ביותר את יתרונותיו וחסרונותיו של המנהל המוצע.
	אין מניעה לציין ממליץ שהיה מעסיקו של מנהל הפרוייקט כל עוד אינו המציע.

	26. 
	15.5.5.2
	20
	מבוקש לקבוע מגבלת עמודים למסמך המתודולוגיה על מנת שלא יפגע השוויון בין המציעים. 
	אין שינוי במסמכי המכרז. 

	27. 
	15.12
	21
	היכן בחוברת ההצעה מצופה מהספק להציג את האמור בסעיף? 
	בהתאם לשיקול דעת המציע ובכל מקרה יובהר כי בדיקת האיכות תבוצע בהתאם למחוון.

	28. 
	18.1
	22
	בסיפא מבוקש להוסיף "בכפוף לשימוע לספק". 
	אין שינוי במסמכי המכרז. המשרד ינהג בשקיפות ובסבירות בהפעלת סעיף זה.

	29. 
	19.6
	23
	מבוקש למחוק "אם על אף... באורח מלא". שהרי אם חוייב המשרד "כדין" אזי מן "הדין" שהמשרד ישא בעלות האמורה ואין זה ראוי להשית על הספק את מה שהמשרד חייב בו כדין. 
	אין שינוי במסמכי המכרז. המשרד ינהג בשקיפות ובסבירות בהפעלת סעיף זה.

	30. 
	20.2
	23
	מבוקש להגביל את האמור בסעיף לפעילות הנובעת מן המכרז בלבד. 
	אין שינוי במסמכי המכרז. המשרד ינהג בשקיפות ובסבירות בהפעלת סעיף זה.

	31. 
	24.1.11.3
	26
	[bookmark: _Hlk129179566]הסעיף אינו עולה בקנה אחד עם סעיף 2.2.4.7.4 להורת תכ"ם 7.3.1 מהדורה 9 המורה כי: "בנוסף לאמור בסעיף ‏2.2.4.7.3 לעיל, מציע אשר בהתאם להוראות הדין אינו מחויב בתשלום מע"מ במסגרת ביצוע ההתקשרות, יצהיר על כך במסגרת הצעתו, וכן יצהיר על כך שפנה אל רשות המסים לצורך קבלת אישור לכך בטרם הגשת ההצעה. ככל שמציע כאמור זכה במכרז, יהיה עליו להגיש את האישור מאת רשות המסים על כך שפנה אל הרשות כאמור" [ההדגשה הוספה]. מבוקש לתקן את הסעיף בהתאם כך שידרש ממציע שהוא מלכ"ר לצרף להצעתו הצהרה כי פנה אל רשות המיסים לצורך קבלת אישור כאמור בהוראה. 
	סעיף 24.1.11.3 יתוקן.

	32. 
	24.1.18
	27
	בסיפא מבוקש להוסיף "לרבות תעודה המעידה על עמידה בתקן ישראלי 27001 על שמו של המציע". 
	אין שינוי במסמכי המכרז.

	33. 
	הסכם 2.3
	35
	האמור בסוגריים אינו ברור. האם רשאי המציע להציע יותר מחלופה אחת לביצוע הפעילות? 
	האמור בסוגריים יימחק.

	34. 
	הסכם 5.1.5
	37
	מבוקש למחוק את הסעיף. 
	אין שינוי במסמכי המכרז.

	35. 
	נספח 6 – 1
	56
	מבוקש למחוק "כפי שיעודכנו מעת לעת". רכיבי אבטחת המידע המבוקשים על ידי המשרד הם מורכבים ויקרים וכל שינוי בהם עלול להשית על הספק עלויות גבוהות שלא תוכננו על ידי הספק במועד הגשת ההצעות. 
	אין שינוי במסמכי המכרז. המשרד ינהג בשקיפות ובסבירות בהפעלת סעיף זה.

	36. 
	נספח 6 – 3.8.6
	58
	אנו מבינים כי הספק יהיה רשאי לארח את המערכת בענן פרטי / ציבורי הפועל בישראל. האם נכון? 
	ככל שבכוונתו של הספק להשתמש בענן ציבורי יוכל לעשות כן רק באמצעות רשימת ספקי מחשוב ענן שנבחרו במכרז רשות התקשוב הממשלתי ולאחר קבלת אישור רשות התיקשוב. .

	37. 
	נספח 6 – 3.13.1
	59
	היכן בחוברת ההצעה יש לצרף את פרטי מנהל אבטחת המידע של המציע? 
	יש לפרט את המידע בנספח ב'8.

